Arcyzas

Arcyzas (ukr. Арциз) – miestas pietų Ukrainoje, Odesos srities pietvakariuose, prie Kohylnyko ir Čahos santakos. Rajono centras. Stotis prie Odesos–Izmailo geležinkelio ir atšakos į Besarabką. Metalo apdirbimo, statybinių medžiagų (gelžbetonio), maisto (duonos, mėsos, vyno, sūrio) pramonė. Istorija Arcyzą 1816 m. įkūrė vokiečių kolonistai iš Viurtembergo. Jie gyvenvietę pavadino Prancūzijos miesto Arsi garbei, prie kurio 1814 m. jungtinė Austrijos–Prūsijos–Rusijos armija nugalėjo prancūzus. Verstasi daugiausia žemės ūkiu ir vynininkyste. Miesto statusas suteiktas 1963 m. 2022 m. gegužės 4 d., Rusijos invazijos į Ukrainą metu miestas bombarduotas. Šaltiniai